## **Poziv za zbiranje prijav oškodovancev – škode na kmetijskih pridelkih - Obrazec 2**

## Občina Slovenska Bistrica obvešča, da bo na podlagi sklepov Uprave Republike Slovenije za zaščito in reševanje, št. 844-11/2024-23 - DGZR z dne 28. 10. 2024, zbirala prijave oškodovancev, ki so utrpeli škodo na kmetijskih pridelkih zaradi posledic:

## **- POZEBE v obdobju od 17. do 22. aprila 2024.**

Prosimo, da škodo, skladno z vlogo – Obrazcem 2, prijavljajo tisti oškodovanci, ki so dejansko utrpeli škodo.

Obrazec 2 prejmete v sprejemni pisarni Občine Slovenska Bistrica oziroma je pripet na spletni strani. Izpolnjen Obrazec 2 pošljete s priporočeno pošiljko na naslov **Občina Slovenska Bistrica, Kolodvorska ulica 10, 2310 Slovenska Bistrica** ali osebno oddate v sprejemno pisarno občine **do vključno ponedeljka 25.11.2024.**

K izpolnjenemu Obrazcu 2 priložite kopijo Geoprostorskega obrazca (za prijavo vlog in zahtevkov na površino) iz subvencijske vloge oz. izpis iz registra kmetijskih gospodarstev.

Obrazec 2 mora biti podpisan 2x in obvezno vsebovati naslednje podatke:

* ***Ime in priimek nosilca kmetijskega gospodarstva***
* ***Davčno številko nosilca***
* ***Naslov nosilca***
* ***KMG-MID iz registra kmetijskih gospodarstev****. Če KMG-MID ni urejen na datum****31.05.2024****,* *ni upravičen do državne pomoči*
* ***GERK****– številko GERK-a*
* ***VRSTO KULTURE in ŠIFRO – seznam priznanih kultur iz Uredbe o metodologiji za*** ***ocenjevanje škode***
* ***POŠKODOVANOST – dejanski****odstotek (%) poškodovanosti morate vpisati oškodovanci in velja kot predhodna ocena*
* ***POVRŠINA POŠKODOVANE KULTURE****– dejanska površina poškodovane kulture****v arih****v GERK-u.*

Vsak Obrazec 2 je potrjen z **datumom prejema** na občino.

Poleg vseh zahtevanih podatkov na Obrazcu 2, pripišite tudi **vašo telefonsko številko.**

Osnovni pogoj za oddajo je, da imajo oškodovanci številko KMG-MID. Če KMG-MID ni urejen na datum 31. 05. 2024, če skupna površina zemljišč ne znaša 1 ha primerljivih kmetijskih zemljišč, oškodovanec ni upravičen do državne pomoči.

**Za pomoč pri izpolnjevanju obrazca se lahko obrnete na pristojno kmetijsko svetovalno službo, ki vam bo pomagala s podatki glede prizadetih kultur in % poškodovanosti.**

Travniški sadovnjaki niso predmet popisa.